
ముంబై : పౌర విమానయాన శాఖ సహాయ మంత్రి జయంత్ సిన్హా ఐఐటీ విద్యార్థుల మీద చాలా పెద్ద భారం మోపారు. నగరాల్లో రోడ్లు రద్దీగా ఉంటున్నాయని, ప్యాసింజర్ డ్రోన్లను అభివృద్ధి చేయాలని పిలుపునిచ్చారు. వాటిలో ప్రయాణించేవారికి ఛార్జీలు చాలా తక్కువగా ఉండాలని సూచించారు. ఆటో ఛార్జీల స్థాయిలో ఉంటే బాగుంటుందన్నారు. ఇండియన్ ఇన్స్టిట్యూట్ ఆఫ్ టెక్నాలజీ, బోంబే నిర్వహించిన టెక్ఫెస్ట్లో ఆయన మాట్లాడారు. డ్రోన్ల వంటి సాంకేతిక పరిజ్ఞానం అభివృద్ధికి దోహదపడే నిబంధనలను తమ ప్రభుత్వం తేబోతోందని చెప్పారు.డ్రోన్ల రంగం గొప్ప అవకాశాలను ఇస్తుందని జయంత్ సిన్హా అన్నారు. ఎలక్ట్రిక్ వాహనాల మాదిరిగానే డ్రోన్లకు కూడా అదే తరహా ఎలక్ట్రిక్ మోటార్లను, బ్యాటరీలను వాడతారన్నారు. కానీ డ్రోన్లు ఆకాశంలో విహరించడం ఒక్కటే తేడా అని తెలిపారు. ప్రస్తుతం ప్యాసింజర్ డ్రోన్ల అభివృద్ధికి పరిశోధనలు జరుగుతున్నాయన్నారు. మనం మన సొంత సాంకేతిక పరిజ్ఞానాన్ని అభివృద్ధిపరచుకోవాల్సిన అవసరం ఉందన్నారు. ఈ విషయంలో విజయం సాధిస్తే ప్యాసింజర్ డ్రోన్ల సేవలకు ఆటో రిక్షా ఛార్జీల స్థాయిలో ధరలు నిర్ణయించవచ్చునని తెలిపారు. ఎలక్ట్రిక్ వాహనాలు, ఫైనాన్షియల్ టెక్నాలజీ రంగాల్లో నూతన ఆవిష్కరణలకు భారీ అవకాశాలు ఉన్నట్లు తెలిపారు.

mumbai : poura vimaanayaana saakha sahaya mantri jayant sinha iit vidyaarthula meeda chala pedda bharam moparu. nagaraallo rodlu raddeegaa untunnaayani, passinger dronlanu abhivruddhi cheyalani pilupunicchaaru. vaatilo prayaaninchaevaariki chaarjeelu chala takkuvagaa undaalani suuchimchaaru. auto chaarjeela sthaayilo unte baguntundannaru. indian institute af technology, bombe nirvahinchina tecfestlo aayana matladaru. dronla vanti saanketika parignaanam abhivruddhiki dohadapade nibandhanalanu tama prabhutvam tebotondani cheppaaru.dronla rangam goppa avakaasaalanu istundani jayant sinha annaru. electric vahanala maadirigaane dronlaku kuudaa adhe taraha electric motarlanu, byaatareelanu vaadataarannaaru. cony dronlu aakaasamlo viharinchadam okkate teda ani telipaaru. prastutam passinger dronla abhivruddhiki parisodhanalu jarugutunnaayannaaru. manam mana sonta saanketika parignaanaanni abhivruddhiparachukoval avasaram undannaaru. ee vishayamlo vijayam saadhisthe passinger dronla sevalaku auto riksha chaarjeela sthaayilo dharalu nirnayinchavacchunani telipaaru. electric vaahanaalu, finansial technology rangaallo noothana aavishkaranalaku bhari avakaasaalu unnatlu telipaaru.